Diari Oficial de la Generalitat Valenciana


Sumari del DOGV 4349, del 03-10-2002 (2002/10554)

RESOLUCIÓ de 16 de setembre de 2002, del Servici Territorial d'Indústria i Energia d'Alacant, per la qual s'autoritza el projecte d'execució, autorització administrativa i declaració en concret d'utilitat pública de la línia elèctrica denominada Reestructuració de LAMT D/C a 20kV Babel-Barranc a tres circuits des de la ST Palmerar a Carrefour, al terme municipal d'Alacant. JUEXPR/2002/5 (ATLINE/2002/14).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4349

Data del DOGV
:   03-10-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/10936


Data del document
:   16-09-2002

Organisme emissor
:   Conselleria d'Indústria, Comerç i Energia

Tipus de document
:   Resolució

Descriptors 

:   * Alacant
    * subministrament d'energia elèctrica

RESOLUCIÓ de 16 de setembre de 2002, del Servici Territorial d'Indústria i Energia d'Alacant, per la qual s'autoritza el projecte d'execució, autorització administrativa i declaració en concret d'utilitat pública de la línia elèctrica denominada Reestructuració de LAMT D/C a 20kV Babel-Barranc a tres circuits des de la ST Palmerar a Carrefour, al terme municipal d'Alacant. JUEXPR/2002/5 (ATLINE/2002/14). [2002/10194]
  
Mitjançant resolució d'este Servici Territorial d'Indústria i Energia, de data 30 d'abril de 2002, se sotmeté a informació pública conjunta l'aprovació de projecte, autorització administrativa, declaració en concret d'utilitat pública i relació concreta i individualitzada de béns i drets afectats per la indicada línia elèctrica, després de la petició prèvia, l'empara del que s'ha previst en l'article 5 del Reglament d'Expropiació Forçosa, de l'entitat beneficiària Iberdrola Distribución Eléctrica, SA.
  
Durant el període d'informació pública han presentat al·legacions: el Sr. Ramón Gosalvez Esclapes en el seu nom i el Sr. Pedro Esclapes Santana en representació de la mercantil Naves Esclapes, SL, propietaris de les finques assenyalades en la relació de béns i drets afectats com ALC-3 i ALC-4, els quals en el seu escrit de data 21 de maig de 2002 efectuaven les manifestacions que hi consten.
  
En virtut de document de data 27 de juny de 2002, subscrit entre els afectats ressenyats i Iberdrola Distribución Eléctrica, SA, comunicat degudament a este Servici Territorial, s'arribava a un acord pel qual s'autoritzava a la beneficiària la realització de l'execució sobre les finques de la seua propietat de totes les obres necessàries per a la instal·lació objecte del projecte. Igualment, per part de la beneficiària se sol·licitava la desafecció de les finques ALC-3 i ALC-4, com a conseqüència de l'esmentat acord.
  
Atés que s'han respectat els drets dels particulars, fent-los compatibles en els aspectes tècnics, econòmics i mediambientals amb un traçat racional de les instal·lacions i sense perjudici de les corresponents indemnitzacions, que hauran de ser determinades de mutu acord o mitjançant el corresponent expedient de preu just pel jurat provincial d'expropiació.
  
En virtut d'això i de conformitat amb el que s'ha disposat en els articles 128 i 148 del Reial Decret 1.955/2000, d'1 de desembre, pel qual es regulen les activitats de transport, distribució comercialització, subministrament i procediments d'autorització d'instal·lacions d'energia elèctrica (BOE de 27 de desembre de 2000); així com en els articles 53 i 54 de la Llei 54/1997, de 27 de novembre, del Sector Elèctric (BOE de 27 de novembre de 1997), este Servici d'Indústria i Energia ha resolt aprovar el projecte d'execució i autoritzar a Iberdrola Distribución Eléctrica, SA la instal·lació elèctrica denominada Reestructuració de LAMT D/C a 20kV Babel-Barranc a tres circuits des de la ST Palmerar a Carrefour, al terme municipal d'Alacant, i declarar al mateix temps la seua utilitat pública en concret, tot establint-se, en qualsevol cas, les següents prescripcions:
  
Primera
  
En tot moment haurà de complir-se el que s'establix en el Reial Decret 1.955/2000, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, així com en la Llei 54/1997, del Sector Elèctric.
  
Segona
  
El termini per a l'execució de les obres serà de sis mesos a partir de la data de l'ocupació real de les finques afectades.
  
Tercera
  
Les instal·lacions que s'autoritzen per la present resolució hauran de realitzar-se d'acord amb el projecte i la resta de documentació tècnica presentada, que quedaran especificats en les següents dades bàsiques:
  
Tensió: 20 kV.
  
Longitud: 804 metres.
  
Nre. de suports: 6.
  
Conductors: alumini-acer galvanitzat amb 116,2 mm2 de secció.
  
Aïllament: U-70 BS i U-100 BS.
  
Origen i final: estació de ST Palmerar-Entroncament a/s a instal·lar en immediacions de vial de polígon industrial de Babel.
  
Quarta
  
Els encreuaments especials i altres afeccions de béns de domini públic es realitzaran de conformitat amb els condicionats imposats pels organismes competents en cada cas.
  
Cinquena
  
Iberdrola Distribución Eléctrica, SA donarà compte de l'acabament de les instal·lacions a este Servici Territorial per al reconeixement definitiu i l'alçament de l'acta de posada en servici de les instal·lacions; sense este requisit no hi podran entrar en funcionament.
  
Sisena
  
L'administració es reserva el dret a deixar sense efecte la present autorització en el moment en què es demostre l'incompliment de les condicions indicades per la declaració inexacta de les dades subministrades o una altra causa excepcional que ho justifique.
  
Contra la present resolució, que no posa fi a la via administrativa, es pot interposar recurs d'alçada davant el director general d'Indústria i Energia de la Conselleria d'Indústria, Comerç i Energia de la Generalitat Valenciana (c/Colom, núm. 32, 46969 València), en el termini d'un mes comptat a partir del dia de la seua publicació, de conformitat amb el que determina l'article 114 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.